આથી વિસ્તારના રહીશો સુરેન્દ્રનગર પાલિકા કચેરીમાં દોડી ગયા હતા ત્યારે વોર્ડ નં. ૩ના સુધરાઈ સદસ્યઓએ ડો. સિંદ્ઘેશ વોરા, જીજ્ઞાબેન પંડ્યા, નંદેશણીયાભાઈ વગેરેએ પડતર પ્રશ્નોના ઉકેલ માટે સુરેન્દ્રનગર પાલિકા કચેરીમાં ચીફ ઓફિસર સમક્ષ રજૂઆત કરી હતી. જ્યારે આ વિસ્તારના મહિલાઓએ જણાવ્યુ કે, નગરપાલિકાના વોર્ડ નં. ૩માં રસ્તા, પાણી, ગટરની સમસ્યા ઘટવા બદલે વધી રહી છે. જેના કારણે ગંદા પાણી, ખોદકામ, ગટરોની અપૂરતી સફાઈથી રહીશો કંટાળી ગયા છે. અમારા વોર્ડના પડતર પ્રશ્નો અંગે વારંવાર સુધરાઈ સદસ્યો અને નગરપાલિકાના અધિકારીઓને રજૂઆતો કરી છે. પરંતુ પડતર પ્રશ્નોનો કોઈ ઉકેલ આવતો નથી. આથી અમો સુધરાઈ સદસ્યો સાથે ચીફ ઓફિસર સમક્ષ ઉગ્ર રજૂઆતો કરી હતી. આથી અમારી લાગણી અને માંગણી છે કે, સુરેન્દ્રનગર શહેરના હાર્દ સમા વિસ્તારોમાં પ્રાથમિક સુવિધા અને પડતર પ્રશ્નોનો તાત્કાલિક ઉકેલ આવે તે જરૂરી છે.